CELEX: 62010TN0572
Language: mt
Date: 2010-12-21 00:00:00
Title: Kawża T-572/10: Rikors ippreżentat fil- 21 ta’ Diċembru 2010 — Il-Kummissjoni vs Commune de Millau

5.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/19
            
         Rikors ippreżentat fil-21 ta’ Diċembru 2010 — Il-Kummissjoni vs Commune de Millau
   (Kawża T-572/10)
   2011/C 72/33
   Lingwa tal-kawża: il-Franċiż
   
      Partijiet
   
   
      Rikorrenti: Il-Kummissjoni Ewropea (rappreżentanti: S. Petrova, aġent u E. Bouttier, avukat)
   
      Konvenut: Commune de Millau (Millau, Franza)
   
      Talbiet tar-rikorrenti
   
   Ir-rikorrenti titlob li l-Qorti Ġenerali jogħġobha:
   
               —
            
            
               tiddeċiedi li l-Commune de Millau huwa responsabbli in solidum għall-impenji u għad-djun tas-Société d’économie mixte d’équipement de l’Aveyron (SEMEA) fir-rigward tal-Kummissjoni Ewropea;
            
         
               —
            
            
               tikkundanna lill-Commune de Millau iħallas lir-rikorrenti, in solidum ma’ SEMEA, somma ta’ EUR 41 012 bħala kapital, flimkien mal-interessi dovuti mill-10 ta’ Marzu 1992 jew, sussidjarjament, mis-27 ta’ April 1993;
            
         
               —
            
            
               tordna l-kapitalizzazzjoni tal-interessi;
            
         
               —
            
            
               tikkundanna lill-Commune de Millau, in solidum ma’ SEMEA, għall-ħlas tas-somma ta’ EUR 5 000 abbażi tan-nuqqas ta’ ħlas abbużiv min-naħa ta’ SEMEA;
            
         
               —
            
            
               tikkundanna lill-Commune de Millau, in solidum ma’ SEMEA, għall-ispejjeż ta’ din il-kawża;
            
         
               —
            
            
               tordna li din il-kawża tiġi magħquda mal-Kawża T-168/10, Il-Kummissjoni vs SEMEA.
            
         
      Motivi u argumenti prinċipali
   
   Il-motivi u l-argumenti prinċipali invokati mir-rikorrenti huma identiċi għal dawk invokati fil-kuntest tal-Kawża T-168/10, Il-Kummissjoni vs SEMEA (1), u barra minn hekk il-Kummissjoni tosserva li l-Commune de Millau huwa responsabbli in solidum għar-rimbors tad-dejn ta’ SEMEA, sa fejn il-Commune de Millau akkwista l-attiv u l-passiv ta’ SEMEA, inkluż il-kuntratt konkluż bejn SEMEA u l-Kummissjoni li jifforma l-bażi tal-kawża.
   
      (1)  ĠU 2010, C 161, p. 48.